13. sajandi ristisõdade (võõrvallutuste) tulemusena said Virumaa, Harjumaa ning Rävala (kaks viimast maakonda kasvasid  hiljem omavahel kokku) endale taanlased. Järvamaa ja Sakala jäid ordule; samuti väikemaakonnad Alempois, Nurmekund, Mõhu ja põhjapoolne osa Vaigast. Ugandi ja Vaiga lõunapoolse osa kohale tekkis Tartu piiskopkond, Saare- ja Läänemaa kohale aga Saare-Lääne (Oesel-Wiek) piiskopkond. Viimane ei hõlmanud küll kogu Lääne-, Saare ja Hiiumaad (Dagö); piiskopkonna alade vahel kuulusid väikesed lapikesed ordule.    Saaremaast kuulusid ordule Kihelkonna, Mustjala ning Pöide ümbrus ja samuti Muhu saar; Läänemaalt kuulus ordule Lihula ja Karuse ümbruse alasid ning Hiiumaast väike idaosa Hellamaa ümbruses. Taani riik müüs Harjumaa (koos sellega kokkukasvanud Rävalaga) ja Virumaa 1346 ordule.